CELEX: 32011R0178
Language: sl
Date: 2011-02-24 00:00:00
Title: Uredba Komisije (EU) št. 178/2011 z dne 24. februarja 2011 o 145. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

25.2.2011   
            
            
               SL
            
            
               Uradni list Evropske unije
            
            
               L 51/10
            
         UREDBA KOMISIJE (EU) št. 178/2011
   z dne 24. februarja 2011
   o 145. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1), ter zlasti člena 7(1)(a) in člena 7a(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 8. februarja 2011 sklenil dodati dve fizični osebi na seznam oseb, skupin in subjektov, za katere velja zamrznitev sredstev in gospodarskih virov.
            
         
               (3)
            
            
               Prilogo I k Uredbi (ES) št. 881/2002 je zato treba ustrezno posodobiti.
            
         
               (4)
            
            
               Da se zagotovi učinkovitost ukrepov, predvidenih s to uredbo, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati z dnem objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. februarja 2011
      
         
            Za Komisijo V imenu predsednika
         
         
            Direktor – vodja Evropske služba za zunanje delovanje
         
      
   
   
      (1)  UL L 139, 29.5.2002, str. 9.
   
      PRILOGA
      Priloga I k Uredbi (ES) št. 881/2002 se spremeni:
      Pod naslov „Fizične osebe“ se dodajo naslednji vnosi:
      
                  (a)
               
               
                  
                     „Khalil Ahmed Haqqani (tudi (a) Khalil Al-Rahman Haqqani, (b) Khalil ur Rahman Haqqani, (c) Khaleel Haqqani). Naziv: Haji. Naslov: (a) Pešavar, Pakistan; (b) blizu Dergeya Mandaya Madrase v vasi Dergey Manday, blizu Mirama Shaha, Severni Waziristan na plemenskih območjih pod zvezno upravo, Pakistan; (c) vas Kayla blizu Mirama Shaha, Severni Waziristan na plemenskih območjih pod zvezno upravo, Pakistan; (d) vas Sarana Zadran, provinca Paktia, Afganistan. Datum rojstva: (a) 1. 1. 1966, (b) med 1958 in 1964. Državljanstvo: afganistansko. Drugi podatki: (a) vodilni član mreže Haqqani, ki deluje iz Severnega Waziristana na plemenskih območjih pod zvezno upravo Pakistana; (b) potoval je v Dubai, Združeni arabski emirati, in tam zbiral sredstva; (c) brat Jalaluddina Haqqanija in stric Sirajuddina Jallaloudineja Haqqanija. Datum uvrstitve iz člena 2a(4)(b): 9. 2. 2011.“
                  
               
            
                  (b)
               
               
                  
                     „Said Jan ‘Abd Al-Salam (tudi (a) Sa’id Jan ‘Abd-al-Salam, (b) Dilawar Khan Zain Khan, (c) Qazi ‘Abdallah, (d) Qazi Abdullah, (e) Ibrahim Walid, (f) Qasi Sa’id Jan, (g) Said Jhan, (h) Farhan Khan, (i) Aziz Cairo, (j) Nangiali). Datum rojstva: (a) 5. 2. 1981, (b) 1. 1. 1972. Državljanstvo: afganistansko. Potni list št.: (a) OR801168 (afganistanski potni list na ime Said Jan ‘Abd al-Salam, izdan 28. 2. 2006, preneha veljati 27. 2. 2011); (b) 4117921 (pakistanski potni list na ime Dilawar Khan Zain Khan, izdan 9. 9. 2008, preneha veljati 9. 9. 2013). Nacionalna matična št.: 281020505755 (identifikacijska številka Kuvajta na ime Said Jan ‘Abd al-Salam). Drugi podatki: okrog leta 2005 je vodil tabor Al-Kaide za ‚osnovno usposabljanje‘ v Pakistanu. Datum uvrstitve iz člena 2a(4)(b): 9. 2. 2011.“